कृषि विज्ञान केंद्र वनस्थली में हुए अनेक कार्यक्रम
निवाई| कृषिविज्ञान केंद्र वनस्थली विद्यापीठ पर जय किसान,जय विज्ञान साप्ताहिक समारोह के समापन अवसर पर डॉ. . आर.सी.यादव ने बताया कि हमारे देश की कृषि व्यवस्था में किसान तथा वैज्ञानिक एक महत्वपूर्ण रोल अदा करते हैं। किसान तथा देश के ग्रामीण परिवेश का विकास करने के लिए किसानों तथा वैज्ञानिकों के रोल को संगठित तथा सार गर्भित करने की आवश्यकता है। जिससे जिस हरित क्रान्ति का शुभारंभ आज से पांच दशक पहले हुआ था हमेशा हरित क्रान्ति के रूप में ही जानी जाती रहे। इसके लिए यह निश्चित किया गया कि स्व. प्रधानमंत्री चौधरी चरण सिंह तथा पूर्व प्रधानमंत्री अटल बिहारी बाजपेयी के जन्म दिवस के अवसर पर 23 से 29 दिसंबर को हर साल ‘‘जय किसान, जय विज्ञान’’ सप्ताह के रूप में मनाया जाएगा क्योंकि दोनों ही महान विभुतियों का महत्वपूर्ण योगदान किसान के उत्थान तथा विज्ञान को बढ़ावा देने में रहा है। यह सप्ताह आई सी आर, राज्य कृषि विश्वविद्यालयों, कृषि विज्ञान केन्द्रों, कृषि विभागों और अन्य महत्वपूर्ण किसानों तथा खेती से जुड़े विभागों में मनाया गया है। इस दौरान कृषक वैज्ञानिक संवाद करके सिखाओ तथा नई तकनीकों की जानकारी किसानों के खेतों पर कृषि विज्ञान केन्द्र फार्म पर लगातार दी जा रही है। इस दौरान स्कूलों तथा काॅलेज के छात्र -छात्राओं का खेती के प्रति रुझान बढ़ाने के लिए खेती प्रतियोगिता, निबंध। गेहूं एवं जौ अनुसंधान संस्थान के प्रधान वैज्ञानिक डॉ. . रतन तिवारी द्वारा हरित क्रान्ति पर आज भविष्य के बारे में बताया। प्रो. आर.पी. यादव ने जैव ईंधन आज की आवश्यकता एवं भविष्य पूर्ति के लिए चुनौती भरा समय बताया। प्रो. वाई पी सुंदरयाल ने प्रकृति हम साथ-साथ पर जीने का आव्हान किया। इस दौरान विद्यापीठ की प्रतिभावान छात्राओं द्वारा फार्म भ्रमण तथा कृषि प्रश्नोत्तरी में भाग लेकर इस सप्ताह की गरिमा को बढ़ाया। सप्ताह के दौरान कृषक वैज्ञानिक संवाद का आयोजन बंशीधर चौधरी ने करके किसानों का नई प्रौद्योगिकी से रूबरू करवाया तथा इनके सवालों के समाधान बताए। साप्ताहिक समारोह के दौरान किसान विभागों के विभागाध्यक्ष एवं केन्द्र के वैज्ञानिक डॉ. .गीतम सिंह, नरेश अग्रवाल, आशु सिंह भाटी, विनीत द्विवेदी, उदय प्रताप सिंह एवं एम.एन. उपाध्याय ने तकनीकी सहयोगों के साथ आवश्यक सामग्री भी उपलब्ध करवाई।
शिविर में अनेक प्रतियोगिताएं
निवाई|राबाउमाविमेंसोमवार को विभिन्न प्रतियोगिताएं हुई। प्रभारी मीना राठी ने बताया कि पोस्टर प्रतियोगिता, लेखन प्रतियोगिता हुई। रचनात्मक शिविर में छात्राओं को डॉ. के.के. विजय ने अनेक बीमारियों की जानकारी देते हुए प्राथमिक उपचार के बारे में बताया। डॉ. विजय ने स्वाईन फ्लू, रेबिज, डेंगू एवं लकवा सहित अनेक बीमारियों से बचाव एवं उपचार की जानकारी दी। प्रधानाचार्या मंजु मीणा, व्याख्याता गोपाल लाल, योगेन्द्र जैन, राजेन्द्र गुप्ता एवं रामेश्वर प्रसाद आदि अनेक लोग मौजूद थे।
awa_Deva hin_Deva hin_Deva hin_Deva